## Zakon o izmjenama i dopunama Zakona o utvrđivanju katastarskog prihoda

### NN 108/1995 (28.12.1995.), Zakon o izmjenama i dopunama Zakona o utvrđivanju katastarskog prihoda

# USTAV REPUBLIKE HRVATSKE

Na temelju članka 89. Ustava Republike Hrvatske, donosim Odluku o proglašenju
zakona o izmjenama i dopunama zakona o utvrđivanju katastarskog prihoda

## ZAKON

### O IZMJENAMA I DOPUNAMA ZAKONA O UTVRĐIVANJU KATASTARSKOG PRIHODA

Koji je zastupnički dom sabora republike hrvatske donio na sjednici
13. Prosinca 1995.

Broj: 01-95-21 12/1

Zagreb, 19. prosinca 1995.

Predsjednik Republike Hrvatske

dr. Franjo Tuđman, v. r.

---

## Zakon

### o izmjenama i dopunama zakona o utvrđivanju katastarskog prihoda

Članak 1.

U Zakonu o utvrđivanju katastarskog prihoda ("Narodne novine",
br. 44/73. i 13/88.) u članku 1. riječi: "njegov vlasnik, posjednik
ili uživalac" zamjenjuju se riječima: "fizička osoba kao vlasnik,
posjednik ili zakupac".

Članak 2.

Članak 2. mijenja se i glasi:

"Katastarski prihod služi kao osnovica za utvrđivanje dohotka od
poljoprivrede i šumarstva za osobe iz članka 1. ovoga Zakona, kao i za
druge svrhe određene zakonom, odnosno aktima jedinica lokalne samouprave."

Članak 3.

U članku 7. stavak 3. mijenja se i glasi:

"Prosječni prinosi koji se uzimaju kao osnova za utvrđivanje katastarskog
prihoda ne mogu biti manji od prosječnog prinosa za Republiku Hrvatsku
po jednom hektaru za razdoblje posljednjih pet godina, koje podatke prati
statistička služba za individualna poljoprivredna gospodarstva."

Članak 4.

U članku 10. stavku 2. riječi: "u odnosu prema prethodnoj godini"
zamjenjuju se riječima: "uključujući prethodnu godinu".

U stavku 4. riječi: "Izvršno vijeće Sabora ili organ koji ono odredi"
zamjenjuju se riječima: "Vlada Republike Hrvatske ili tijelo koje
ona odredi".

Članak 5.

Članak 14. mijenja se i glasi:

"Prijedlog ljestvica katastarskog prihoda utvrđuje županijska skupština,
odnosno Gradska skupština Grada Zagreba za svoje područje.

Prijedlog ljestvica katastarskog prihoda za područje županije, odnosno
Grada Zagreba po katastarskim kotarima izrađuje posebna komisija za utvrđivanje
katastarskog prihoda koju imenuje županijska skupština, odnosno Gradska
skupština Grada Zagreba."

Članak 6.

Članak 15. mijenja se i glasi:

"Ako katastarski kotar obuhvaća područje više županija ili dijelova
područja više županija, uključujući i Grad Zagreb, prijedlog ljestvica
katastarskog prihoda utvrđuju sporazumno skupštine tih županija, odnosno
Gradska skupština Grada Zagreba.

U slučaju iz stavka 1. ovoga članka zainteresirane županijske skupštine
odnosno Gradska skupština Grada Zagreba imenovat će zajedničku komisiju,
koja će izrađiti jedinstveni prijedlog ljestvica katastarskog prihoda za
katastarski kotar."

Članak 7.

Članak 16. mijenja se i glasi:

"Županijska skupština, odnosno Gradska skupština Grada Zagreba
dostavljaju utvrđeni prijedlog ljestvica katastarskog prihoda po katastarskim
kotarima Državnoj komisiji za utvrđivanje katastarskog prihoda (u daljnjem
tekstu. Državna komisija), koju imenuje Vlada Republike Hrvatske."

Članak 8.

U članku 11. riječi: "Republička komisija" zamjenjuju se riječima:
"Državna komisija" a riječ: "općinske" briše se.

Članak 9.

U članku 18. stavku 1. riječi : "Republička komisija" zamjenjuju
se riječima: "Državna komisija", a riječi: "skupštine općina"
zamjenjuju se riječima: "županijske skupštine odnosno Skupštinu grada
Zagreba."

U stavku 2. riječi: "Skupština općine" zamjenjuju se riječima:
"županijska skupština, odnosno Gradska skupština Grada Zagreba",
a riječi: "Republičkoj komisiji" zamjenjuju se riječima: 'Državnoj
komisiji".

Članak 10.

U članku 19. riječi: "Republička komisija" zamjenjuju se riječima:
"županijskih skupština, odnosno Gradska skupština Grada Zagreba",
a riječi: "Izvršnom vijeću Sabora" zamjenjuju se riječima: "Vladi
Republike Hrvatske".

Članak 11.

U članku 20. riječi: "Sabor Socijalističke Republike Hrvatske"
zamjenjuju se riječima: "Sabor Republike Hrvatske (u daljnjem tekstu:
Sabor)".

Članak 12.

U članku 22. iza riječi: "Republike" dodaje se riječ: "Hrvatske".

Članak 13.

Članak 24. mijenja se i glasi:

"Kad se novi katastarski prihod utvrđuje za cijelu Republiku Hrvatsku
ili za pojedino područje prema odluci Sabora, troškovi utvrđivanja i novog
obračunavanja katastarskog prihoda u skladu sa člankom 17. ovoga Zakona,
troškovi rada Državne komisije, županijskih komisija, odnosno komisije
Grada Zagreba i troškovi obračunavanja katastarskog prihoda u katastarskom
operatu padaju na teret državnog proračuna.

Kad se novi katastarski prihod utvrđuje za pojedino područje ili za
pojedini katastarski kotar na traženje županije, odnosno Grada Zagreba,
svi troškovi utvrđivanja i obračunavanja katastarskog prihoda padaju na
teret proračuna županije, odnosno Grada Zagreba."

Članak 14.

U članku 25. stavku 1. riječi: "Rukovodilac republičkog organa
uprave nadležnog za poljoprivredu i šumarstvo" zamjenjuju se riječima:
"Ministar poljoprivrede i šumarstva", a riječi: "republičkim
sekretarom za financije i s direktorom Republičke geodetske uprave"
zamjenjuju se riječima: "ministrom financija i ravnateljem Državne
geodetske uprave".

U stavku 2. riječi: "Direktor Republičkog zavoda za statistiku"
zamjenjuju se riječima: "Ravnatelj Državnog zavoda za statistiku".

Članak 15.

Ovlašćuje se Odbor za zakonodavstvo Zastupničkog doma Sabora Republike
Hrvatske da utvrdi i izda pročišćeni tekst Zakona o utvrđivanju katastarskog
prihoda.

Članak 16.

Ovaj Zakon stupa na snagu osmoga dana od dana objave u "Narodnim
novinama".

Klasa : 930-01 /94-01 /02

Zagreb, 13. prosinca 1995.

ZASTUPNIČKI DOM SABORA REPUBLIKE HRVATSKE

Predsjednik Zastupničkog doma Sabora

akademik Vlatko Pavletić, v. r.

Zakon, NN 108/1995-1783